# Ohar itsaskorren eskuliburua

Ohar itsaskorren aplikazioarekin ohar itsaskorrak sortu, ikusi eta kudea ditzakezu mahaigainean.

2005
Davyd Madeley
2004
Shaun McCance
2004
Angela Boyle
2003
2004
Sun Microsystems
2003
Loban A Rahman
2008.
Hizkuntza Politikarako Sailburuordetza (hizkpol@ej-gv.es)
GNOMEren dokumentazio-proiektua

Baimena ematen da dokumentu hau kopiatu, banatu eta/edo aldatzeko Free Software Foundation-ek argitaratutako GNU Dokumentazio Librearen Lizentziaren 1.1. bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GFDL lizentziaren kopia esteka honetan edo eskuliburu honekin batera ematen den COPYING-DOCS fitxategian aurkituko duzu.

Eskuliburu hau GFDL lizentziarekin banatzen diren GNOME eskuliburuen bildumakoa da. Eskuliburu hau bildumatik bereizita banatu nahi baduzu, bana dezakezu, baina eskuliburuari lizentziaren kopia bat gehitu beharko diozu, lizentzian bertan 6. atalean azaltzen den bezala.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren Dokumentazio Proiektuko kideak marka komertzialak direla konturatu badira, orduan izen horiek maiuskulaz idatzita egongo dira, osorik edo hasierako letra maiuskulaz jarrita.

DOKUMENTUA ETA DOKUMENTUAREN BERTSIO ALDATUAK GNU DOKUMENTAZIO LIBREAREN LIZENTZIAREN BALDINTZEN ARABERA EMATEN DIRA, ETA ONDOREN ZEHAZTEN DIRENAK ONARTZERA BEHARTZEN DUTE:

1. DOKUMENTUA "DAGOEN-DAGOENEAN" EMATEN DA, INOLAKO BERMERIK GABE, EZ ESPRESUKI ADIERAZITAKORIK ETA EZ INPLIZITURIK ERE; BESTEAK BESTE (MUGARIK GABE), EZ DA BERMATZEN DOKUMENTUA EDO BERTSIO ALDATUA AKATSIK GABEA DENIK, MERKATURATZEKO EDO XEDE JAKIN BATERAKO EGOKIA DENIK EDO ARAURIK HAUSTEN EZ DUENIK. DOKUMENTUAREN EDO DOKUMENTUAREN BERTSIO ALDATUAREN KALITATEARI, ZEHAZTASUNARI ETA PERFORMANTZIARI BURUZKO ERANTZUKIZUN OSOA ZUREA DA. DOKUMENTUREN BATEK EDO BERTSIO ALDATUREN BATEK EDOZEIN MOTATAKO AKATSIK IZANEZ GERO, ZUK (EZ HASIERAKO IDAZLEAK, EZ EGILEAK ETA EZ INONGO KOLABORATZAILEK) ZEURE GAIN HARTU BEHARKO DUZU BERRIKUSTEKO, KONPONTZEKO EDO ZUZENTZEKO BEHARREZKO ZERBITZU GUZTIEN KOSTUA. BERME-UKATZE HAU LIZENTZIA HONEN FUNTSEZKO ZATIA DA. EZ DA BAIMENIK EMATEN EZEIN DOKUMENTU EDO BERTSIO ALDATU ERABILTZEKO, BALDIN ETA EZ BADA BERME-UKATZE HAU ONARTZEN.

2. EZINGO DA INONGO ZIRKUNSTANTZIA EDO LEGE-TEORIARIK OINARRI HARTU --EZ ERANTZUKIZUN ZIBILARI BURUZKORIK (ZABARKERIA BARNE HARTUTA) EZ KONTRATUARI BURUZKORIK, EZ BESTERIK-- DOKUMENTU HONEN EDO BERTSIO ALDATU BATEN EGILEA, HASIERAKO IDAZLEA, EDOZEIN KOLABORATZAILE EDO BANATZAILE, EDO ALDERDI HORIEN EDOZEIN HORNITZAILE BESTE PERTSONA BATEN AURREAN ERANTZULE EGITEKO, PERTSONA HORREK EDOZEIN MOTATAKO KALTE ZUZENEKO, ZEHARKAKO, BEREZI, INTZIDENTAL EDO ONDORIOZKOAK JASAN DITUELAKO, BESTEAK BESTE (MUGARIK GABE), BEZEROAK GALTZEAREN, LANA ETEN BEHARRAREN, ORDENAGAILUAK EZ IBILTZEAREN EDO GAIZKI IBILTZEAREN ONDORIOZKO KALTEAK, EDO DOKUMENTUA NAHIZ HAREN BERTSIO ALDATUAK ERABILTZETIK ONDORIOZTATZEN DIREN EDO ERABILERA HORREKIN ZERIKUSIA DUEN EDOZEIN KALTE EDO GALERA, ALDERDIARI KALTE HORIEK GERTA ZITEZKEELA ADITZERA EMAN BAZAIO ERE.

Shaun
McCance
GNOMEren dokumentazio-proiektua

    shaunm@gnome.org

Angela
Boyle

    aboyle@aboyle.com

Loban
Rahman

    loban@earthling.net

Davyd
Madeley
GNOME proiektua

    davyd@madeley.id.au

2.12 bertsioa
2005eko iraila

Davyd Madeley

2.10 bertsioa
2005eko martxoa

Davyd Madeley

2.8 bertsioa
2004ko iraila

Angela Boyle

GNOMEren dokumentazio-proiektua

Ohar itsaskorren miniaplikazioaren eskuliburua, 2.3 bertsioa
2004ko otsaila

Sun-eko GNOMEren dokumentazio-taldea

GNOMEren dokumentazio-proiektua

Ohar itsaskorren miniaplikazioaren eskuliburua, 2.2 bertsioa
2003ko azaroa

Sun-eko GNOMEren dokumentazio-taldea

GNOMEren dokumentazio-proiektua

Ohar itsaskorren miniaplikazioaren eskuliburua, 2.1 bertsioa
2003ko abuztua

Sun-eko GNOMEren dokumentazio-taldea

GNOMEren dokumentazio-proiektua

Ohar itsaskorren miniaplikazioaren eskuliburua, 2.0 bertsioa
2003ko maiatza

Loban A Rahman loban@earthling.net

Eskuliburu honetan Ohar itsaskorren 2.12 bertsioa azaltzen da.

## Ohar-bidaltzea

Ohar itsaskorren edo eskuliburu honi buruzko akatsen berri emateko edo oharrak bidaltzeko, GNOMEra oharrak bidaltzeko orrian aurkituko dituzu argibideak.

## Sarrera

### Ohar itsaskorrak

Ohar itsaskorrak erakusten ditu

Ohar itsaskorren panel-aplikazioarekin ohar itsaskorrak sortu, ikusi eta kudea ditzakezu mahaigainean. Ohar itsaskorren titulua, edukia, neurriak eta estiloa edita ditzakezu. Panela berrabiarazten denean, esate baterako saioa amaitu eta berriro hasten duzunean, ohar itsaskorrak gordeta geratzen dira, eta berriro irekitzen dira lehen zeuden leku berean, neurri eta estilo berarekin.

Ohar itsaskorrak panel batean gehitzeko, egin klik eskuineko botoiarekin panelean, eta aukeratu Gehitu panelari. Hautatu Ohar itsaskorrak, Gehitu panelari elkarrizketan, eta hautatu Ados.

## Ohar itsaskorrak erabiltzea

### Ohar itsaskorrak bistaratzea eta ezkutatzea

Ohar guztiak ezkutatzeko, egin klik mahaigainean, edo egin klik eskuineko botoiarekin Ohar itsaskorrak miniaplikazioan, eta aukeratu Ezkutatu oharrak.

Ohar guztiak bistaratzeko, egin klik Ohar itsaskorrak miniaplikazioan.

### Ohar itsaskorrak sortzea

#### ohar berria sortzea

ohar berria sortzea

Ohar itsaskor bat sortzeko, egin klik eskuin-botoiarekin ohar itsaskorraren ikonoan, eta hautatu Ohar berria, edo egin klik bikoitza miniaplikazioan.

Ohar berria sortuz gero, ezkutatutako ohar guztiak bistaratu egingo dira.

### Ohar itsaskorrak blokeatzea eta desblokeatzea

Ohar guztiak batera blokea edo desblokea daitezke, edo banaka, nahi izanez gero. Ohar itsaskor bat blokeatuz gero, ezingo duzu nahi gabe aldatu bertako edukia.

Ohar itsaskor guztiak blokeatzeko eta desblokeatzeko

  #### Ikonoan eskuineko botoiarekin klik egitea

  Ikonoan eskuineko botoiarekin klik egitea

  Ohar itsaskor guztiak blokeatzeko editatu ahal ez izateko, aukeratu eskuin-botoiaren menuko Blokeatu oharrak, ondoan hautamarka bat egoteko moduan. Ohar itsaskor guztiak desblokeatzeko, aukeratu berriro eskuineko botoiaren menuko Blokeatu oharrak, ondoan hautamarka bat egoteko moduan.

  Kontuan hartu panel-aplikazio guztiek dutela Blokeatu panelean elementua eskuineko botoiaren menuan, eta horrek blokeatzen duela paneleko panel-aplikazioaren posizioa. Ez nahasi Blokeatu oharrak elementuarekin.

Ohar itsaskorrak banaka blokeatzeko eta desblokeatzeko

  Ohar itsaskor bat blokeatzeko, egin klik eskuineko botoiarekin oharraren tituluan, eta aukeratu Blokeatu oharra laster-menuan. Ohar itsaskor bat desblokeatzeko, egin klik eskuineko botoiarekin oharraren tituluan, eta aukeratu Blokeatu oharra berriro ere laster-menuan. Ohar itsaskor baten egoera blokeatu/desblokeatzeko, egin klik ohar itsaskorraren ezker-goialdeko izkinako blokeo-botoian.

### Ohar itsaskorrak ezabatzea

Ohar guztiak batera nahiz banaka ezaba ditzakezu.

Ohar itsaskor guztiak ezabatzeko

  Ohar itsaskor guztiak ezabatzeko, aukeratu eskuineko botoiaren menuko ikonoko Ezabatu oharrak. Berresteko elkarrizketa azalduko da; egin klik Ezabatu denak botoian, ezabatzea berresteko.

Ohar itsaskor bakarra ezabatzeko

  Ohar itsaskor bat ezabatzeko, egin klik eskuineko botoiarekin oharraren tituluan, eta aukeratu Ezabatu oharra laster-menuan. Ohar itsaskor bat ezabatzeko beste modu bat: egin klik eskuin-goialdeko izkinako x botoian.

## Hobespenak

### Ohar itsaskorraren hobespenak

Ohar itsaskorren hobespenak erakusten ditu

### Tamaina doitzea

Ohar guztien tamaina lehenetsia konfiguratzeko, egin klik eskuineko botoiarekin ohar itsaskorren ikonoan, eta aukeratu Hobespenak laster-menuan. Ohar itsaskorren hobespenen elkarrizketa bistaratuko da.

Zabalera

  Erabili biratze-botoi hau ohar itsaskor berrien zabalera lehenetsia zehazteko pixeletan.

Altuera

  Erabili biratze-botoi hau ohar itsaskor berrien altuera lehenetsia zehazteko pixeletan.

### Kolorea eta letra-tipoa aldatzea

Ohar guztien kolorea eta letra-tipoa konfiguratzeko, egin klik eskuineko botoiarekin ikonoan, eta aukeratu Hobespenak laster-menuan. Ohar itsaskorren hobespenen elkarrizketa bistaratuko da.

Letra-tipoaren kolorea

  Kolorea hautatzeko elkarrizketa-koadroa irekitzeko, egin klik kolore-botoian. Kolorea hautatzeko elkarrizketa-koadroan, erabili kolore-gurpila edo biratze-koadroak ohar itsaskorren letra-kolore lehenetsia aukeratzeko.

  Erabili sistemako gaiaren kolorea aukeratuz gero, uneko gaiaren koloreak erabiliko dira, eta ezingo dituzu lehenetsiak hautatu.

Oharren kolorea

  Kolorea hautatzeko elkarrizketa-koadroa irekitzeko, egin klik kolore-botoian. Kolorea hautatzeko elkarrizketa-koadroan, erabili kolore-gurpila edo biratze-koadroak ohar itsaskorren oinarrizko kolore lehenetsia aukeratzeko.

  Erabili sistemako gaiaren kolorea aukeratuz gero, uneko gaiaren koloreak erabiliko dira, eta ezingo dituzu lehenetsiak hautatu.

Letra-tipoa

  Letra-tipoa hautatzeko elkarrizketa-koadroa irekitzeko, egin klik letra-tipoaren botoian. Letra-tipoa hautatzeko elkarrizketa-koadroan, erabili zerrenda-koadroak ohar itsaskorren letra-tipo lehenetsia aukeratzeko.

  Erabili sistemako gaiaren kolorea aukeratuz gero, Letra-tipoaren hobespenetan ezarrita dagoen Aplikazioaren letra-tipoa erabiliko da, eta ezingo dituzu lehenetsiak hautatu.

### Portaera pertsonalizatzea

Ohar itsaskorren portaera pertsonalizatzeko, egin klik eskuineko botoiaz ikonoan, eta aukeratu Hobespenak laster-menuan. Ohar itsaskorren hobespenen elkarrizketa bistaratuko da.

Ohar itsaskorrak mahaigaineko laneko area guztietan ikusiko direla zehazteko, hautatu Ohar itsaskorraren hobespenak elkarrizketako Ipini oharrak laneko area guztietan. Laneko area bat baino gehiago erabiltzen ari bazara, ohar itsaskor guztiak laneko area guztietan ikusiko dira.

Behartu kolore eta letra-tipo lehenetsiak oharretan aukerak behartuko du ohar itsaskor guztiek goiko Oharren propietateak lehenetsietan zehaztutako kolorearen eta letra-tipoaren ezarpenak erabiltzera (ikus ).

## Ohar indibidualak pertsonalizatzea

### Ohar itsaskorraren hobespenak

ohar itsaskorraren hobespenak

Ohar itsaskor bakoitzaren itxura pertsonaliza dezakezu. Oso erabilgarria izaten da, ohar motak bisualki bizkor desberdintzeko. Ohar itsaskor baten ezarpenak konfiguratzeko, egin klik eskuineko botoiarekin oharraren tituluan, eta aukeratu Propietateak laster-menuan. Ohar itsaskorren propietateen elkarrizketa bistaratuko da.

Titulua

  Idatzi ohar itsaskorrari eman nahi diozun titulua testu-koadro honetan.

Erabili kolore lehenetsia

  Hautatu aukera hau ohar horretan oinarrizko kolore lehenetsia erabili nahi baduzu. Oinarrizko kolore lehenetsia ezartzeko informazioa lortzeko, ikus .

Letra-tipoaren kolorea

  Kolorea hautatzeko elkarrizketa-koadroa irekitzeko, egin klik kolore-botoian. Kolorea hautatzeko elkarrizketa-koadroan, erabili kolore-gurpila edo biratze-koadroak ohar itsaskor horren letra-kolorea aukeratzeko.

Oharren kolorea

  Kolorea hautatzeko elkarrizketa-koadroa irekitzeko, egin klik kolore-botoian. Kolorea hautatzeko elkarrizketa-koadroan, erabili kolore-gurpila edo biratze-koadroak ohar itsaskor horren oinarrizko kolorea aukeratzeko.

Erabili letra-tipo lehenetsia

  Hautatu aukera hau ohar horretan letra-tipo lehenetsia erabili nahi baduzu. Letra-tipo lehenetsia ezartzeko informazioa lortzeko, ikus .

Letra-tipoa

  Letra-tipoa hautatzeko elkarrizketa-koadroa irekitzeko, egin klik letra-tipoaren botoian. Letra-tipoa hautatzeko elkarrizketa-koadroan, erabili zerrenda-koadroak ohar itsaskorraren letra-tipoa aukeratzeko.